Ekspertët mbi qasjen e Suedisë ndaj pandemisë
Suedia refuzoi të vendosë masa të ashpra kufizuese për të ndalur përhapjen e virusit. Fillimisht u duk sikur vendi kishte zgjedhur qasjen e duhur, por shkalla e infeksionit u rrit me shpejtësi në vendin skandinav.
Ndërsa shumica e Evropës vazhdon të ketë në fuqi masa të ashpra kufizuese për shkak të pandemisë së koronavirusit, një vend evropian ka zgjedhur një rrugë tjetër. Suedia ka refuzuar të vendos masa të ashpra kufizuese dhe banorëve të saj u është lejuar të punojnë dhe të udhëtojnë gjatë pandemisë. Në ditët e para dukej sikur Suedia kishte zgjedhur qasjen e duhur, ndërsa pandemia goditi rëndë Italinë, Spanjën dhe Britaninë, por tani shkalla e infeksionit po rritet me shpejtësi në vendin skandinav. Korrespondenti i Zërit të Amerikës, Henry Ridgwell njofton nga Londra. Duket pothuajse se çdo gjë është normale, një pasqyrim i botës para pandemisë. Kafenetë, restorantet dhe klubet e natës në Suedi kanë qenë të hapura gjatë pandemisë, së bashku me shkollat fillore dhe dyqanet. Në vend të ligjeve të reja të rrepta, qeveria suedeze u ka kërkuar qytetarëve të marrin përgjegjësi individuale për zbatimin e distancimit fizik. Njerëzve mbi 70 vjeç dhe të sëmurëve iu kërkua të qëndronin në shtëpi. Synimi i qasjes së Suedisë ishte qëndrueshmëria. "", thotë Anders Tegnell, ekspert suedez i shëndetësisë. Por, a ka funksionuar kjo qasje? "", thotë eksperti Scott Rosenstein. Pothuajse gjysma e vdekjeve në Suedi kanë ndodhur në shtëpitë e të moshuarve. Jashtë parlamentit të Suedisë, të afërmit e viktimave kanë ngritur një memorial për të dashurit e tyre, që ata thonë se vdiqën "pa ndihmë". "Pse ata nuk i mbrojtën qytetarët duke mbyllur kufijtë, duke mbrojtur njerëzit nga pandemia?"-pyeti Mirrey Gourie, familjar i një viktime. Ekspertët thonë se është shumë herët të thuhet se kush kishte të drejtë. "", tha Dr. Peter Drobac nga Universiteti i Oksfordit. Dëmi ekonomik nga pandemia në Suedi mund të jetë më i vogël, por numri i viktimave në raport me popullsinë mund të tejkalojë ato të vendeve fqinje. Debati mbi këtë çështje ka të ngjarë të intensifikohet ndërsa pandemia vazhdon të marrë jetë.